Javaslat AZ EURÓPAI PARLAMENT ÉS A TANÁCS HATÁROZATA az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodás 13. pontja alapján történő igénybevételéről (EGF/2014/014 DE/Aleo Solar referenciaszámú kérelem) /* COM/2014/0726 final - 2014/ ( ) */





INDOKOLÁS A JAVASLAT HÁTTERE 1. Az Európai Globalizációs Alkalmazkodási Alapból (EGAA) nyújtott pénzügyi hozzájárulásokra vonatkozó szabályokat az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendelet[1] (a továbbiakban: az EGAA-rendelet) tartalmazza. 2. Németországban az aleo solar AG-nál és két leányvállalatánál elbocsátások történtek, amelyeket követően a német hatóságok „EGF/2014/014 DE/Aleo Solar” referenciaszámon kérelmet nyújtottak be az EGAA-ból igénybe vehető pénzügyi hozzájárulás iránt. 3. A kérelem értékelése után a Bizottság az EGAA-rendelet valamennyi vonatkozó rendelkezése alapján megállapította, hogy az EGAA-ból igénybe vehető pénzügyi hozzájárulás odaítélésének feltételei teljesülnek. A JAVASLAT ÖSSZEFOGLALÁSA EGAA-kérelem || EGF/2014/014 DE/Aleo Solar Tagállam || Németország Érintett régió(k) (NUTS 2 szint) || Brandenburg (DE 40) és Weser-Ems (DE 94) A kérelem benyújtásának dátuma || 2014. július 29. A kérelem átvételi elismervényén feltüntetett dátum || 2014. augusztus 4. A kiegészítő információk benyújtására irányuló felkérés dátuma || 2014. augusztus 11. A kiegészítő információ benyújtásának határideje || 2014. szeptember 23. Az értékelés befejezésének határideje || 2014. december 16. Beavatkozási kritérium || Az EGAA-rendelet 4. cikke (1) bekezdésének a) pontja Elsődlegesen érintett vállalat || aleo solar AG Gazdasági ágazat (NACE Rev. 2. ágazat)[2] || 26. ágazat – Számítógép, elektronikai, optikai termék gyártása A leányvállalatok, a beszállítók és az ellátási lánc következő szintjein álló termelők száma: || 2 Referencia-időszak (négy hónap): || 2014. március 7. – 2014. július 7. A referencia-időszak alatt elbocsátottak és a tevékenységüket megszüntető önálló vállalkozók száma (a): || 657 A referencia-időszak előtt vagy után elbocsátottak és a tevékenységüket megszüntető önálló vállalkozók száma (b): || 0 Az elbocsátottak és a tevékenységüket megszüntető önálló vállalkozók száma összesen (a + b): || 657 A megcélzott kedvezményezettek becsült száma összesen: || 476 A megcélzott nem foglalkoztatott, oktatásban és képzésben nem részesülő fiatalok (NEET-fiatalok) száma: || 0 A személyre szabott szolgáltatásokhoz kapcsolódó költségvetés (EUR) || 1 719 601 Az EGAA végrehajtásához kapcsolódó költségvetés[3] (EUR) || 105 000 Teljes költségvetés (EUR) || 1 824 601 EGAA-hozzájárulás (60 %) (EUR) || 1 094 760 A KÉRELEM ÉRTÉKELÉSE Az eljárás 4. A német hatóságok 2014. július 29-én nyújtottak be kérelmet „EGF/2014/014 DE/Aleo Solar” referenciaszámon, 12 héten belül attól az időponttól számítva, amikor teljesültek az alábbiakban meghatározott beavatkozási kritériumok. A Bizottság a kérelem benyújtásától számított két héten belül, 2014. augusztus 4-én visszaigazolta a kérelem átvételét, majd 2014. augusztus 11-én kiegészítő információkat kért a német hatóságoktól. A német hatóságok a kérés keltétől számított hat héten belül megküldték a szóban forgó kiegészítő információkat. A teljes kérelem kézhezvételétől számított 12 hetes határidő, amelyen belül a Bizottságnak le kell zárnia annak értékelését, hogy a kérelem megfelel-e a pénzügyi hozzájárulás feltételeinek, 2014. december 16-án jár le. A kérelem elfogadhatósága Az érintett vállalatok és kedvezményezettek 5. A kérelem 657 munkavállalóra vonatkozik, akiket az aleo solar AG-tól és annak két leányvállalatától, az aleo solar Dritte Produktion GmbH-tól (Prenzlau) és az aleo solar Deutschland GmbH-tól (Oldenburg) bocsátottak el. Az aleo solar a NACE Rev. 2. rendszer szerinti gazdasági ágazatok közül a 26. ágazatban (Számítógép, elektronikai, optikai termék gyártása) működött. Az érintett vállalatoknál történt elbocsátásokra Brandenburg (DE 40) és Weser-Ems (DE 94) NUTS[4] 2. szintű régiókban került sor. A vállalatok neve és a referencia-időszakon belül elbocsátott személyek száma aleo solar AG || 390 aleo solar Dritte Produktion GmbH || 163 aleo solar Deutschland GmbH || 104 Vállalatok összesen: 3 || Elbocsátott munkavállalók száma összesen: || 657 A tevékenységüket megszüntető önálló vállalkozók száma összesen: || 0 A jogosult munkavállalók és önálló vállalkozók száma összesen: || 657 Beavatkozási kritériumok 6. A német hatóságok kérelmüket az EGAA-rendelet 4. cikke (1) bekezdésének a) pontja szerinti beavatkozási kritérium alapján nyújtották be, amely a támogatást a következőkhöz köti: legalább 500 elbocsátott munkavállaló vagy tevékenységét megszüntető önálló vállalkozó egy négyhónapos referencia-időszak alatt egy vállalkozáson belül egy tagállamban, ideértve a vállalkozás beszállítói vagy felhasználói termelői körében elbocsátott munkavállalókat és/vagy tevékenységüket megszüntető önálló vállalkozókat is. 7. A négyhónapos referencia-időszak 2014. március 7-től 2014. július 7-ig tartott. 8. A kérelem arra a 390, illetve 267 munkavállalóra vonatkozik, akiket e négy hónapos referencia-időszak alatt az aleo solar AG-tól és két leányvállalatától bocsátottak el[5]. Az elbocsátások és a tevékenységüket megszüntető önálló vállalkozók számának kiszámítása 9. Az elbocsátások kiszámítására a következőképpen került sor: – mind a 657 elbocsátást a munkáltató által kiállított, a munkavállaló elbocsátásáról vagy munkaszerződésének megszüntetéséről szóló egyéni értesítés időpontjától számítják. Támogatható kedvezményezettek 10. A támogatásban nem szerepelnek a referencia-időszakot megelőzően vagy azt követően történt elbocsátások. 11. A támogatásra jogosult kedvezményezettek száma tehát összesen 657. Az elbocsátások és a világkereskedelemben a globalizáció hatására bekövetkezett fő strukturális változások közötti kapcsolat 12. Az elbocsátások és a világkereskedelemben a globalizáció hatására bekövetkezett fő strukturális változások közötti kapcsolatot Németország azzal támasztotta alá, hogy az aleo solar ahhoz a Robert Bosch Grouphoz tartozik, amely Spanyolországban, Olaszországban, az USA-ban, Ausztráliában és Angliában is rendelkezett termelőhelyekkel, és az elmúlt években több termelőhelyének bezárására kényszerült. 13. Az aleo solar csupán az egyike azon napelemekkel foglalkozó számos európai vállalatnak, amelyek az elmúlt néhány év során (2010 óta) fizetésképtelenné váltak, felhagytak az üzleti tevékenységgel e területen, részben vagy teljesen beszüntették a termelést, vagy pedig kínai befektetőknek értékesítették a céget. A napelempiac fenntartható növekedésére vonatkozó 2011. évi index[6] szerint „a vizsgált 33 napelemgyártó vállalat[7] összbevétele 79 %-kal emelkedett (2005 és 2011 között 21 milliárd dollárról 36 milliárd dollárra), míg a piacon a napelemek száma 129 %-kal nőtt. A kínai és tajvani cégek bevétele nagyobb ütemben nőtt, mint a német és az amerikai cégeké. A német vállalatok piaci részesedése tovább csökkent. Az egyesült államokbeli vállalatok négy nyereséges év után veszítettek piaci részesedésükből.” Így 2005 és 2011 között Kína bevételeinek részaránya 11 %-ról 45 %-ra nőtt, míg Németországé 64 %-ról 21 %-ra esett vissza. Spanyolország az egyetlen másik uniós tagállam, amelynek gyártása említésre méltó (1 %). 14. Kína olyan jelentős kapacitásfelesleggel rendelkezik a napelemmodulok terén, melyet sem a kínai fogyasztók, sem a világpiac nem tud felvenni; ez a tény és a kereslet világszintű visszaesése drasztikusan csökkentette az árakat. A kínai gyártók számára helyi szinten elérhető pénzügyi támogatás eredményeként és annak következtében, hogy az ágazat a jelenlegi kínai ötéves terv (2011–2015) értelmében prioritást élvez, e vállalatok képesek átvészelni a nehézségeket, és termékeik külföldön, nyomott árakon történő értékesítésével növekedést elérni. A termelés több mint 90 %-át exportálják; az export 80 %-a az EU-ba irányul. 2011-ben 2010-hez képest 40 %-kal az aleo solar termelési költségei alatti szintre csökkentek az árak az EU-ban. Az EU 2013-ban kiegészítő vámot és minimálárat fogadott el a Kínából származó napelemmodulokra vonatkozóan, ugyanakkor a kínai termékek minimálára még mindig a német termelők termelési költsége alatt marad. 15. Az aleo solar 2010-ben 550 millió EUR árbevétel mellett 43 millió EUR nyereségre tett szert, amely 2011-től kezdve meredeken csökkent, és 2013-ban a cégnek már 92 millió veszteséget kellett elkönyvelnie. Eközben a vállalat által foglalkoztatott munkavállalók száma 2011 és 2013 között 995-ről 740 főre csökkent. Az átalakítás és a hatékonyság növelése érdekében tett különféle erőfeszítések ellenére az aleo solar nem tudott újból nyereséget termelni, és a jövő sem kecsegtetett túlzott kilátásokkal. Miközben a vállalkozás felszámolás alá került, bezárta vagy kiárusította létesítményeit, más napenergiával foglalkozó, veszteséges német vállalkozások áttelepítették termelésüket a Távol-Keletre (például Malajziába). 16. Ezidáig (az aleo solarral együtt) két napelemmodul-gyártó nyújtott be EGAA-kérelmet; mindkét kérelem a kereskedelem globalizációjához kapcsolódik. Az elbocsátásokhoz és az önálló vállalkozók tevékenységének megszűnéséhez vezető események 17. Az elbocsátásokhoz és az önálló vállalkozások tevékenységének megszűnéséhez vezető eseményeket az aleo solar két németországi telephelyének, a prenzlaui termelőhelynek (553 fő elbocsátása) és az oldenburgi adminisztrációs központnak (104 elbocsátás) a bezárása képezte. Időközben a felszámoló eladta a prenzlaui telephelyet egy ázsiai konzorciumnak, amely visszavett 164, az aleo solartól elbocsátott munkavállalót. Bár ezek a munkavállalók már ismét alkalmazásban állnak, jogosultak az EGAA-intézkedésekben való részvételre (amennyiben ez munkaidejükkel összeegyeztethető), mivel új munkahelyük biztonsága nem garantált. Az elbocsátások várható hatása a helyi, a regionális és az országos gazdaságra és foglalkoztatásra 18. Az elbocsátások jelentős negatív hatást gyakoroltak Prenzaluban és Brandenburgban a regionális gazdaságra. Az érintett területeket viszonylag alacsony népsűrűség jellemzi (a 84 fő/km² országos átlaghoz képest csupán 41 fő/km²). A térségben főként kis- és középvállalkozások működnek, csupán 10 vállalkozás (0,3 %) foglalkoztat 249-nél több főt. Az aleo solar volt az egyike a 10 nagyobb vállalkozásnak, és az elbocsátott munkavállalóknak nincs sok reménye arra, hogy azonnal találnak az előzőhöz hasonló új állást. 19. A mezőgazdaság, (beleértve az ökológiai termelést) az idegenforgalom, az ásványolaj-kitermelés és a megújulóenergia-termelés számítanak a térség legfőbb ágazatainak. Az egy főre jutó jövedelem jócskán elmarad a nemzeti átlagtól. Németországban Uckermark és Prenzlau térségében a legnagyobb a munkanélküliség aránya (2014. májusában ez az arány 15,5, illetve 16,4 % volt). A munkanélküliségi ráta kiszámításánál nem vették figyelembe azokat a transzfervállalathoz felvett munkavállalókat, akik részt vesznek az EGAA-támogatással társfinanszírozni kívánt intézkedésekben, velük együtt ez az érték 0,9 %-kal magasabb lenne. Nagy a veszélye annak, hogy az elbocsátott munkavállalók tartósan munka nélkül maradnak. Ezek az intézkedések tehát arra kívánják ösztönözni őket, hogy a saját közvetlen környezetükön kívül is keressenek álláslehetőségeket és vállaljanak munkát. 20. Jóval reménytelibb a helyzet Oldenburg térségében, ahol az aleo solar adminisztratív központja volt. A központból elbocsátott 104 munkavállaló nem vesz részt az EGF-ből társfinanszírozásra kerülő intézkedésekben. A megcélzott kedvezményezettek és a javasolt intézkedések A megcélzott kedvezményezettek 21. Az intézkedésekben várhatóan részt vevő megcélzott munkavállalók becsült száma 476. E munkavállalók adatai nemek, állampolgárság és életkor szerinti bontásban: Kategória || A megcélzott kedvezményezettek száma Nem: || Férfiak: || 262 || (55,0 %) || Nők: || 214 || (45,0 %) Állampolgárság: || Uniós polgárok: || 474 || (99,6 %) || Nem uniós polgárok: || 2 || (0,4 %) Korcsoport: || 15 és 24 év közöttiek: || 3 || (0,6 %) || 25 és 29 év közöttiek: || 42 || (8,8 %) || 30 és 54 év közöttiek: || 332 || (69,7 %) || 55 és 64 év közöttiek: || 98 || (20,6 %) || 64 év felettiek: || 1 || (0,2 %) A javasolt intézkedések támogathatósága 22. Az aleo solar AG és az aleo solar Dritte Produktion GmbH szociális partnerei 2014 elején megállapodtak egy szociális terv kialakításában, amely magában foglalja egy transzfervállalat szolgáltatásait is. Az érdekelt felek a BOB Transfer GmbH-t választották e feladatra, a vállalat Prenzlau térségében fog működni. A munkavállalók 2014. április 11-től részesülnek a transzfervállalat szolgáltatásaiban. A korábbi német kérelmekkel ellentétben ebben az esetben nem lesz lehetőség arra, hogy az EGAA-kérelem elbírálásáig ESZA társfinanszírozás igénybevételével megkezdjék az intézkedések végrehajtását. 23. Az alábbi intézkedések együttesen egy összehangolt csomagot képeznek, amely az elbocsátott munkavállalók munkaerőpiacra történő visszailleszkedését célzó, a transzfervállalat által koordinált személyre szabott szolgáltatásokból áll: – Szakképzési intézkedések (Qualifizierungen): ezeket a támogatásra jogosult munkavállalóknak ajánlják fel a profilalkotási és pályaorientációs interjúkat követően, abból a célból, hogy kihasználhassák a munkaerő-piaci lehetőségeket. A képzések az olyan, jövőbeli elhelyezkedési lehetőségekkel kecsegtető ágazatokra összpontosítanak, mint az építőipar, egészségügy és ápolás, kiskereskedelem, vendéglátás, közlekedés és logisztika. A tanfolyamok között szerepelhetnek egyéni és csoportos kurzusok is, amelyek tartalma az alapvető kompetenciáktól kezdve (például nyelvek, IT, gépjárművezetői engedély) a továbbképzésen és az új ágazatokban való munkavállalásra való felkészítésen át egészen a vállalkozásalapítást is felölelheti. 18, különféle fogyatékossággal élő elbocsátott munkavállaló számára speciális tanfolyamokat szerveznek. – Karriertanácsadás és pályaorientáció (Berufsorientierung): ide olyan különféle innovatív eszközök sorolhatók, mint a készségtérképezés, video- vagy online álláspályázat készíése, illetve az otthoni iroda kialakítása. A készségtérképező eszköz „Az új munkahelyekhez szükséges új készségek” bizottsági kezdeményezés keretében került kifejlesztésre azzal a céllal, hogy az álláspályázatok beadása és az esetleges új munkahelyek betöltése esetén elkerülhető legyen a készségkereslet és -kínálat közötti eltérés. A video-álláspályázatok segítséget nyújtanak a szakmai szempontból kifogástalan és a figyelmet felkeltő pályázat összeállításában. Az otthoni iroda kialakítása vonzza a munkalehetőségeket, mivel a potenciális munkáltatókat kevesebb költség terheli az ilyen munkavállaló alkalmazásakor. – Műhelyfoglalkozások és csoportfoglalkozások hasonló helyzetben lévő munkavállalókkal: a csoportos fórumokon a résztvevők témavezető segítségével oszthatják meg egymással elképzeléseiket és észrevételeiket. A csoportokat különféleképpen, pl. kor, szükségletek, családi háttér vagy előzetes munkatapasztalat alapján lehet összeállítani. Figyelembe veszik, hogy mintegy 200 50 év feletti résztvevő van, és nekik külön nehézségekkel kell szembenézniük a munkakeresés során. A létesítmények bezárása számos párt és gyermeket egyedül nevelő szülőt is érintett, akik pszichológiai támogatást is igénybe vehetnek. – Vállalkozási tanácsadás (Existenzgründerberatung): ennek keretében vállalkozás indításához nyújtanak szakértői tanácsadást. Új vállalkozók példáján és kreatív magatartási minták bemutatásán keresztül ösztönzik a munka nélkül maradt munkavállalókat, és segítik őket új ötletek kidolgozásában. – Régióközi tanácsadás (Interregionale Beratung): az intézkedés célja, hogy a munkavállalókat más régiókban való munkakeresésre ösztönözze, akár állásbörzék látogatása révén. – Álláskeresés (Stellenresearch): álláskeresési szakértő (Jobscout) segítségével, kapcsolatrendszerének és tapasztalatának felhasználásával felderítik a támogatásra jogosult munkavállaló számára megfelelő potenciális üresedéseket, mielőtt azokat meghirdetnék. Olyan események szervezésére is lehetőség nyílhat, amelyek során a támogatásra jogosult munkavállaló lehetséges új munkáltatókkal találkozhat. – Nyomon követést nyújtó mentorálás/tanácsadás (Nachbetreuung / Beratung) : a munkavállalók további tanácsadásban részesülhetnek azt követően, hogy új állást találnak; így minimalizálható az újabb elbocsátás kockázata. – Nyomon követést nyújtó mentorálás/munkahelymegtartás (Nachbetreuung / Beschaeftigungs-sicherung): Ez a szolgáltatás különösen fontos az olyan munkavállalók számára, akik addigi otthonuktól távol találnak munkát, valamint mentorálásra és tanácsra lehet szükségük a beilleszkedés során. – Képzési támogatás (Transferkurzarbeitergeld): ez a munkavállaló korábbi nettó jövedelmének 60 %-ának, illetve – ha a juttatásban részesülő háztartásában egy vagy több gyermek él – 67 %-ának felel meg. A támogatást kilenc hónapig folyósítják attól az időponttól kezdve, hogy a munkavállalót átvette a transzfervállalat. 24. Az itt leírt javasolt intézkedések az EGAA-rendelet 7. cikkében meghatározott támogatható tevékenységek közé sorolható aktív munkaerő-piaci intézkedéseknek minősülnek. Ezek a tevékenységek nem helyettesítik a passzív szociális védelmi intézkedéseket. 25. A német hatóságok megadták a szükséges információkat a nemzeti jog vagy a kollektív szerződések értelmében az érintett vállalatok számára kötelező intézkedésekről. Megerősítették, hogy az EGAA-ból származó pénzügyi hozzájárulás nem helyettesíti ezeket az intézkedéseket. Becsült költségvetés 26. A költségek teljes becsült összege 1 824 601 EUR, amely a személyre szabott szolgáltatásokra fordított 1 719 601 EUR-t, továbbá az előkészítő, irányítási, tájékoztatási és nyilvánossággal kapcsolatos, valamint ellenőrzési és beszámolási tevékenységekre szánt 105 000 EUR összegű kiadásokat foglalja magában. 27. Az EGAA-ból igényelt teljes pénzügyi hozzájárulás összege 1 094 760 EUR (az összköltség 60 %-a). Intézkedések || A résztvevők becsült száma || Az egy résztvevőre első becsült költség (EUR)* || Becsült összköltség (EUR) Személyre szabott szolgáltatások (az EGAA-rendelet 7. cikke (1) bekezdésének a) és c) pontja szerinti intézkedések) Szakképzési intézkedések (Qualifizierungsmassnahmen) || 230 || 2 512 || 577 793 Karriertanácsadás és pályaorientáció (Berufsorientierung) || 180 || 370 || 66 625 Műhelyfoglalkozások és csoportfoglalkozások hasonló helyzetben lévő munkavállalókkal || 265 || 559 || 148 100 Vállalkozási tanácsadás (Existenzgründerberatung) || 25 || 1 225 || 30 634 Régióközi tanácsadás (Interregionale Beratung) || 95 || 364 || 34 549 Álláskeresés (Stellenresearch) || 100 || 683 || 68 255 Nyomon követést nyújtó mentorálás/tanácsadás (Nachbetreuung / Beratung) || 165 || 900 || 148 477 Nyomon követést nyújtó mentorálás/munkahelymegtartás || 35 || 1 237 || 43 308 Részösszeg (a): || – || 1 117 741 (65 %) Juttatások és ösztönzők (az EGAA-rendelet 7. cikke (1) bekezdésének b) pontja szerinti intézkedések) Képzési támogatás (Transferkurzarbeitergeld) || 403 || 1493 || 601 860 Részösszeg (b): || – || 601 860 (35 %) Az EGAA-rendelet 7. cikkének (4) bekezdése szerinti intézkedések 1. Előkészítő tevékenységek || – || 15 750 2. Irányítás || – || 57 750 3. Tájékoztatás és nyilvánosság || – || 5 250 4. Ellenőrzés és jelentéstétel || – || 26 250 Részösszeg (c): || – || 105 000 (5,75 %) Összköltség (a + b + c): || – || 1 824 601 EGAA-hozzájárulás (az összköltségek 60 %-a) || – || 1 094 760 * Kerekített számadatok || || 28. A fenti táblázatban az EGAA-rendelet 7. cikke (1) bekezdésének b) pontjának megfelelő intézkedésként meghatározott intézkedések költsége nem haladja meg a személyre szabott szolgáltatások összehangolt csomagja összköltségének 35 %-át. A német hatóságok megerősítették, hogy ezen intézkedések a munkakereső vagy képzési tevékenységekben részt vevő megcélzott kedvezményezettek aktív részvételétől függnek. A kiadások támogathatóságának időszaka 29. A német hatóságok 2014. április 11-én kezdték meg a személyre szabott szolgáltatások nyújtását a megcélzott kedvezményezettek részére. A fenti táblázatban szereplő (a) és (b) részösszegek alatt említett intézkedésekkel kapcsolatos kiadásokhoz ezért 2014. április 11-től 2016. július 29-ig nyújtható pénzügyi támogatás az EGAA-ból. 30. A német hatóságoknál 2014. március 1-jén merült fel először az EGAA végrehajtásához kapcsolódó igazgatási kiadás. Az előkészítő, irányítási, tájékoztatási és nyilvánossággal kapcsolatos, valamint ellenőrzési és jelentéstételi tevékenységekre fordított kiadások (a fenti táblázat (c) részösszege) ezért 2014. március 1. és 2017. január 29. között támogathatók az EGAA-ból származó pénzügyi hozzájárulásból. A nemzeti vagy uniós forrásokból finanszírozott intézkedéseket kiegészítő jelleg 31. A tagállami előfinanszírozási vagy társfinanszírozási források a szövetségi költségvetésből és a Szövetségi Munkaügyi Ügynökségtől (Bundesagentur für Arbeit) származnak. Ezek a források fedezik a 40 %-os nemzeti hozzájárulás összegét, és amint az EGAA-támogatás odaítélésének már elegendően nagy a valószínűsége, megkezdődhet az intézkedések előfinanszírozása. 32. A német hatóságok megerősítették, hogy a fentiekben ismertetett, az EGAA-ból nyújtott pénzügyi hozzájárulásban részesülő intézkedések nem részesülnek pénzügyi támogatásban egyéb uniós pénzügyi eszközökből. A megcélzott kedvezményezettekkel vagy képviselőikkel, a szociális partnerekkel, illetve a helyi és regionális hatóságokkal folytatott konzultáció során követett eljárások 33. A német hatóságok jelezték, hogy a személyre szabott szolgáltatások összehangolt csomagja a megcélzott kedvezményezettek képviselőivel egyeztetve készült el. Az egyeztetéseket követően, a Szövetségi Munkaügyi és Szociális Minisztérium, a Szövetségi Munkaügyi Ügynökség és a transzfervállalat 2014. június 12-én bemutatta a megcélzott kedvezményezettek képviselőinek a személyre szabott szolgáltatások csomagját, és megállapodtak a csomag tartalmáról és a részletekről. Irányítási és kontrollrendszerek 34. A kérelem tartalmazza az irányítási és kontrollrendszer leírását, amely meghatározza az érintett szervek felelősségi körét. Németország értesítette a Bizottságot, hogy a pénzügyi hozzájárulást a Munkaügyi és Szociális Minisztériumon (Bundesministerium für Arbeit und Soziales) belül az ESZA-ért felelős szervek irányítják majd. Ugyanakkor a Gruppe Europäische Fonds für Beschäftigung csoporton belül a Referat EF 4 az EGAA irányító hatósága, miközben az ESZA irányító hatósága a Referat EF 1. Mind az EGAA, mind pedig az ESZA esetében az Organisationseinheit Prüfbehörde az ellenőrző hatóság. E szervek felügyelték a korábbi németországi EGAA-hozzájárulásokat is. Az érintett tagállam által biztosított kötelezettségvállalások 35. A német hatóságok minden szükséges biztosítékot megadtak az alábbiak tekintetében: – a javasolt intézkedésekhez való hozzáférés és azok megvalósítása során tiszteletben tartják az egyenlő bánásmód és a megkülönböztetésmentesség elvét; – a nemzeti és uniós jogszabályokban a csoportos létszámcsökkentések vonatkozásában előírt követelményeknek eleget tettek; – amennyiben az elbocsátó vállalkozás a leépítések után folytatja tevékenységét, eleget tesz az elbocsátásokra vonatkozó jogi követelményeknek és a munkavállalóival szemben is ennek megfelelően jár el, – a javasolt intézkedések nem részesülnek egyéb uniós alapok vagy pénzügyi eszközök pénzügyi támogatásában, és megtették a szükséges intézkedéseket a kettős finanszírozás megelőzésére; – a javasolt intézkedések kiegészítik a strukturális alapok által finanszírozott intézkedéseket; – az EGAA-ból nyújtott pénzügyi hozzájárulás megfelel az állami támogatásra vonatkozó uniós eljárási és anyagi szabályoknak. KÖLTSÉGVETÉSI HATÁSOK Költségvetési javaslat 36. Az EGAA éves maximális összege (2011-es árakon számítva) a 2014–2020-as időszakra vonatkozó többéves pénzügyi keretről szóló, 2013. december 2-i 1311/2013/EU, Euratom tanácsi rendelet[8] 12. cikkében meghatározottaknak megfelelően 150 millió EUR. 37. Miután megvizsgálta a kérelmet az EGAA-rendelet 13. cikkének (1) bekezdésében meghatározott feltételek szempontjából, valamint figyelembe vette a megcélzott kedvezményezettek számát, a javasolt tevékenységeket és a becsült költségeket, a Bizottság azt javasolja, hogy a javasolt intézkedések összköltségének 60 %-át kitevő 1 094 760 EUR összeget folyósítsanak az EGAA-ból a kérelemben igényelt pénzügyi hozzájárulás biztosítása érdekében. 38. Az EGAA igénybevételére vonatkozó javasolt határozatot az Európai Parlament és a Tanács közösen hozza meg, az Európai Parlament, a Tanács és a Bizottság között létrejött, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodás[9] 13. pontja értelmében. Kapcsolódó jogi aktusok 39. A Bizottság az EGAA igénybevételéről szóló határozatra irányuló javaslatának benyújtásával egyidejűleg javaslatot nyújt be az Európai Parlamentnek és a Tanácsnak 1 094 760 EUR összegnek az érintett költségvetési tételbe történő átcsoportosítására. 40. A Bizottság az EGAA igénybevételéről szóló határozatra irányuló javaslatával egyidejűleg végrehajtási jogi aktus formájában pénzügyi hozzájárulásról szóló határozatot fogad el, amely abban az időpontban lép hatályba, amikor az Európai Parlament és a Tanács elfogadja az EGAA igénybevételéről szóló határozatjavaslatot. Javaslat AZ EURÓPAI PARLAMENT ÉS A TANÁCS HATÁROZATA az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodás 13. pontja alapján történő igénybevételéről (EGF/2014/014 DE/Aleo Solar referenciaszámú kérelem) AZ EURÓPAI PARLAMENT ÉS AZ EURÓPAI UNIÓ TANÁCSA, tekintettel az Európai Unió működéséről szóló szerződésre, tekintettel az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanács rendeletre[10] és különösen annak 15. cikke (4) bekezdésére, tekintettel az Európai Parlament, a Tanács és a Bizottság közötti, a költségvetési fegyelemről, a költségvetési kérdésekben való együttműködésről és a hatékony és eredményes pénzgazdálkodásról szóló 2013. december 2-i intézményközi megállapodásra[11] és különösen annak 13. pontjára, tekintettel az Európai Bizottság javaslatára, mivel: (1) Az Európai Globalizációs Alkalmazkodási Alap (EGAA) azzal a céllal jött létre, hogy támogatást nyújtson a globalizáció hatására a világkereskedelemben bekövetkezett fő strukturális változások, vagy az 546/2009/EK rendeletben[12] említett globális pénzügyi és gazdasági válság elhúzódása, vagy egy újabb globális pénzügyi és gazdasági válság következtében elbocsátott munkavállalóknak vagy tevékenységüket megszüntető önálló vállalkozóknak, és segítse őket a munkaerőpiacra való újbóli beilleszkedésben. (2) Az EGAA éves maximális összege (2011-es árakon számítva) az 1311/2013/EU, Euratom tanácsi rendelet 12. cikkében meghatározottaknak megfelelően 150 millió EUR. (3) Németország az aleo solar AG-nál és két leányvállalatánál történt elbocsátásokra[13] tekintettel 2014. június 29-én az EGAA igénybevétele iránti kérelmet nyújtott be, amelyet az 1309/2013/EU rendelet 8. cikkének (3) bekezdése értelmében további információkkal egészített ki. A kérelem eleget tesz az 1309/2013/EU rendelet 13. cikkében az EGAA-ból folyósított pénzügyi hozzájárulás meghatározására vonatkozóan megállapított követelményeknek. (4) Az EGAA-t ezért rendelkezésre kell bocsátani a Németország által benyújtott kérelem alapján nyújtandó, 1 094 760 EUR összegű pénzügyi hozzájárulás folyósítása érdekében, ELFOGADTA EZT A HATÁROZATOT: 1. cikk Az Európai Unió 2015. évi általános költségvetésének keretein belül az Európai Globalizációs Alkalmazkodási Alapból 1 094 760 EUR összeg igénybevételére kerül sor kötelezettségvállalási és kifizetési előirányzatok formájában. 2. cikk Ezt a határozatot az Európai Unió Hivatalos Lapjában ki kell hirdetni. Kelt Brüsszelben, az Európai Parlament részéről a Tanács részéről az elnök az elnök [1] HL L 347., 2013.12.20., 855. o. [2] Az Európai Parlament és a Tanács 2006. december 20-i 1893/2006/EK rendelete a gazdasági tevékenységek statisztikai osztályozása NACE Rev. 2. rendszerének létrehozásáról és a 3037/90/EGK tanácsi rendelet, valamint egyes meghatározott statisztikai területekre vonatkozó EK-rendeletek módosításáról (HL L 393., 2006.12.30., 1. o.). [3] Az 1309/2013/EU rendelet 7. cikkének (4) bekezdése alapján. [4] A Bizottság 2012. november 8-i 1046/2012/EU rendelete az új regionális bontásra vonatkozó idősorok továbbítása tekintetében a statisztikai célú területi egységek nómenklatúrájának (NUTS) létrehozásáról szóló 1059/2003/EK európai parlamenti és tanácsi rendelet végrehajtásáról (HL L 310., 2012.11.9., 34. o.). [5] Az EGAA-rendelet 3. cikkének a) pontja értelmében. [6] http://www.pwc.com/en_US/us/technology/assets/pwc-pv-sustainable-growth-index.pdf [7] A növekedési teljesítményük, továbbá pénzügyi és működési hatékonyságuk alapján a világ 33 legnagyobb, tőzsdén jegyzett, napenergiával foglalkozó vállalkozása [8] HL L 347., 2013.12.20., 884. o. [9] HL C 373., 2013.12.20., 1. o. [10] HL L 347., 2013.12.20., 855. o. [11] HL C 373., 2013.12.20., 1. o. [12] HL L 167., 2009.6.29., 26. o. [13] Az EGAA-rendelet 3. cikkének a) pontja értelmében.